section_heading: Zemljopisne osobine
paragraph_text: Među njma je najznačajnija uvala Krušija − istog imena kao i kanal između Plavnika i Cresa — kanal Krušija. U toj je uvali mali mul povezan i s malim gatom. Na mulu je dubina vrlo mala, oko 1&nbsp;metar, ali je uz gat veća, oko 3&nbsp;metra. Tu je i plaža te mali objekt. Uvala Krušija najposjećenija je uvala otoka Plavnika jer ju osim turista kupača posjećuju i mnogi nautičari s obzirom na to da pruža siguran zaklon od bure i juga, ali ne i od nevere. Osim toga uvala ima i prometno značenje jer od nje kreće put uzbrdo prema središtu otoka, mjestu gdje je nekad bilo nekoliko kuća koje su uglavnom koristili pastiri s otoka Krka za vrijeme sezonske ispaše ovaca. Nekoliko objekata je i obnovljeno i osim pastira ih koriste lovci. Iz napuštenog zaselka se pruža pogled prema Krku, Cresu, Rabu i čitavom Kvarneriću.